text: Fire fængslet for bordel-røveri
  23 september 2015 kl. 09.09
  Fire mænd i alderen fra 18 til 22 år er i to grundlovsforhør ved retten i Esbjerg blevet fængslet til den 14. oktober sigtet for røveri mod et bordel i Esbjerg.
  De er sigtet for røveri mod et bordel på Nørrebrogade i Esbjerg natten til torsdag den 20. august.
  De fire er fra den nordlige del af politikredsen.
  Anholdelserne af de fire skete efter henvendelser fra flere vidner, der har genkendt gerningsmændene ud fra en overvågningsvideo og fotos, som Syd- og Sønderjyllands Politi offentliggjorde den 31. august.
  Da grundlovsforhøret fandt sted for lukkede døre, har Syd- og Sønderjyllands Politi ikke yderligere oplysninger i sagen i øjeblikket.
  